Arild Stav (født 12. april 1956) er en norsk musiker (klarinettist og saksofonist) og orkesterleder. Siden slutten av 1970-tallet har han jobbet som studiomusiker. Han har vært bidragsyter på mer enn 300 plateinnspillinger innenfor de fleste musikalske sjangre, og har som orkestermusiker jobbet som klarinettist i OFO, SSO og TSO i kortere og lengre perioder. Han har vært orkesterleder ved noen av landets største musikaloppsetninger og vært dirigent i Melodi Grand Prix. Blant annet dirigerte han «For vår jord» under Eurovision Song Contest 1988. I 2001 ga han ut sitt første soloalbum, "Dawn". Han fikk Gammleng-prisen i klassen studiomusiker i 2013.